Oscar wil siviele eis teen Reeva se ouers buite hof skik | Maroela Media
The Times het Dinsdag berig dat Pistorius se prokureur, Kenny Oldwage, bevestig het dat hulle in gesprekke met die Steenkamp-familie is. "Hierdie is 'n baie sensitiewe saak," het Oldwage aan die koerant gesê en wou nie verder uitbrei nie.
Steenkamp en haar half-broer, Adam, het glo hul bejaarde ouers, Barry en June, finansieel bygestaan, asook die huur van hul huis betaal.
Haar ouers het 'n multimiljoenrandse siviele eis teen Pistorius ingedien vir finansiële verlies en emosionele stres.
Pistorius se regspan wil glo skik voor sy moordverhoor volgende jaar in Maart begin.
Adv. Petrus "Dup" de Bruin, die Steenkamp-egpaar se prokureur, het gesê daar is amptelik nog geen besluite geneem nie.
Dit is 'n sensitiewe saak beslis ja.. Net jammer geld kan hierdie ouers se kind nie terugbring nie. R.I.P. reeva
n Lewe vir geld,geld vir n lewe.Klink nie vir my reg nie ??
Dis die eerste aksie deur die Steenkamps wat 'n effense wrang smakie by my laat. Iets voel nie reg hier nie.
so hulle is meer bekommerd oor die inkomste wat nou daarmee heen is as die kind at hulle verloor het
Dit maak my kriewel, dink hulle regtig 'n multimiljoen gaan vergoed vir hulle verlies. In die tweede plek, hoekom wil hulle geld maak uit hulle kind se dood en derdens, dit was nie hulle kind se plig om vir hulle te sorg nie. Hoekom het hulle nie voorsienig gemaak vir hul oudag nie? Dit is SIEK om die minste te se.